Микеланджело Буонароти
Върнете, о, потоци на очите…

Превод от италиански: Драгомир Петров, 1970

chitanka.info

Върнете, о, потоци на очите…[0]

Върнете, о, потоци на очите,

вълните на невашето течение,

понесли ви с растящ напор, с кипеше,

нечакани за нрава на водите.

Ти, въздух гъст, потулил светлините

за взора скръбен, взел на съхранение

дъха, върни го; мрака с озарение

смени над образа си за гледците.

Върни, земя, следите на нозете,

дорде тревата им отнета никне,

върни ми жалбите ти, ехо глухо.

И погледите вий, зеници свети,

та друга красота дано обикне

сърцето ми, ако за Вас е кухо.

[0] Въпреки лекото и нетипично за Микеланджело течение на стиха, както и въздушната образност, издаващи влиянието на Петрарка, сонетът искрено изразява огорчението на поета от сдържаността и студенината на Витория Колона. Това кара изследователите да го отнасят към началото на тяхната сърдечна привързаност. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.